32002D0925
L 322/47
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 25 ноември 2002 година
за изменение по отношение на Оман на Решение 1999/120/ЕО за съставяне на временни списъци с предприятия от трети страни, от които държавите-членки разрешават вноса на животински черва
(нотифицирано под номер С(2002) 4538)
(текст от значение за ЕИП)
(2002/925/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 95/408/ЕО на Съвета от 22 юни 1995 г. относно условията за съставяне, за преходен период, на временни списъци с предприятия от трети страни, от които държавите-членки са оправомощени да внасят някои продукти от животински произход, рибни продукти и живи двучерупчести мекотели (1), последно изменено с Решение 2001/4/ЕО (2), и по-специално член 2, параграф 4 от него,
като има предвид, че:
(1)
С Решение 1999/120/ЕО на Комисията (3), последно изменено с Решение 2002/483/ЕО (4), са съставени временни списъци с предприятия от трети страни, които произвеждат животински черва.
(2)
Оман е съобщил името на предприятие, което произвежда животински черва и за което компетентните органи удостоверяват, че е в съответствие с правилата на Общността.
(3)
Следователно може да се състави временен списък за Оман, който да включва това предприятие. Решение 1999/120/ЕО следва съответно да се измени.
(4)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
В приложението към Решение 1999/120/ЕО се добавя следният ред за Оман:
„País: OMÁNLand: OMANLand: OMANΧώρα: ΟΜΑΝCountry: OMANPays: OMANPaese: OMANLand: OMANPaís: OMÃMaa: OMANLand: OMAN
1
2
3
4
5
OM-83-NCP
National Casing Processing Co. LLC
Buraimi
-
(5)“
Член 2
Настоящото решение влиза в сила на третия ден след публикуването му в Официален вестник на Европейските общности.
Член 3
Адресати на настоящото решение са държавите-членки.
Съставено в Брюксел на 25 ноември 2002 година.